
REPUBLIKA HRVATSKA
OPĆINSKI PREKRŠAJNI SUD U ZAGREBU
Zagreb, Avenije Dubrovnik 8.

 R E P U B L I K A  H R V A T S K A 

 R J E Š E NJ E 


Općinski prekršajni sud u Zagrebu, rješavajući po sucu Rajki Rončević-Skočić, u prekršajnom predmetu  protiv I okrivljene pravne osobe TD NOOB CLUB d.o.o. i II okrivljene odgovorne osobe Ivan Ancić, zastupani po Bruni Džaić, odvjetniku iz Zagreba, zbog prekršaja iz članka 11. stavka 1. Zakona o tehničkim zahtjevima za proizvode i ocjenjivanje sukladnosti (NN 126/21),odlučujući o zahtjevu I i II okrivljenika za naknadu troškova prekršajnog postupka putem branitelja, temeljem članka 140. stavak 7. Prekršajnog zakona (NN 107/07, 39/13, 157/13, 110/15, 70/17, 118/18, 114/22), 28. srpnja 2026., 

r i j e š i o   j e 

I)  I okrivljenoj pravnoj osobi TD NOOB CLUB d.o.o. OIB: 06915824315, sa sjedištem u Zagrebu, Papučka 6. i II okrivljenoj odgovornoj osobi Ivan Ancić, OIB: 30696794814, sa prebivalištem u Sesvete, B. Bjelinskog 13. ima se isplatiti iznos od 400,00 (četiristo) eura na ime naknade troškova prekršajnog postupka, koji obuhvaćaju nagradu i nužne izdatke njihova branitelja.

II) ODBIJA SE zahtjev I i II okrivljenika za isplatom naknade troškova prekršajnog postupka u ostalom dijelu zahtjeva kao neosnovan.

III) Nalaže se računovodstvu ovog suda da po pravomoćnosti ovog rješenja, navedeni iznos iz točke I) izreke ovog rješenja, uplati za I i II okrivljenika, na račun  odvjetnika Bruno Džaić, na adresi Zagreb, Ilica 144., 

račun broj: IBAN: HR1423400091160706439
 kod Privredne banke Zagreb d.d.

                                                               Obrazloženje     

1. Presudom ovog suda pod gornjim brojem od 14. srpnja 2025.  I okrivljena pravna osoba TD NOOB CLUB d.o.o. i II okrivljena odgovorna osoba Ivan Ancić, zastupani po branitelju Bruni Džaić, oslobođeni su optužbe, zbog prekršaja iz članka11. stavka 1. Zakona o tehničkim zahtjevima za proizvode i ocjenjivanje sukladnosti.
2. Branitelj I i II okrivljenika, pravodobno je podnio zahtjev za naknadu troškova obrane u ukupnom iznosu od 650,00 eura i to tražeći za: sastav prigovora 100 bodova, sastav podneska za odgodu 25 bodova, sastav pisane obrane 100 bodova, zastupanje na raspravi 26.5.2025. 100 bodova, sve ukupno iznosi 325 bodova x 2,00 eura = 650,00 eura.   
3.  Zahtjev I i II okrivljenika je  djelomično osnovan.
4. Sud je pregledom spisa, a uzimajući u obzir vrijednost pojedine radnje određene tarifom o nagradama i naknadi troškova za rad odvjetnika (NN 138/23) - nastavno OT, utvrdio da branitelju pripada nagrada za sastav prigovora protiv obaveznog prekršajnog naloga od 15.3.2025. temeljem Tbr. 5.3. vezanu uz Tbr. 4.1. OT pripada iznos od 200,00 eura, te trošak za sastava pisane obrane od 26.5.2025. Tbr. 1.2. vezano uz Tbr. 4.1. iznos od 200,00 eura, što sve ukupno predstavlja trošak u iznosu 400,00 (četiristo) eura.   
5. U ostalom dijelu zahtjev okrivljenika je neosnovan.
6. Sud nije smatrao osnovanim naknaditi trošak sastava podneska za odgodu ročišta 13.2.2025. u 10:30 sati dostavljenu putem emaila od 25 bodova, zbog bolesti branitelja,  pa troškove svom branitelju za sastav podneska radi odgode ročišta (sve stranke uredno pozvane) snose sami okrivljeni. 
7. Sud nije smatrao osnovanim naknaditi trošak zastupanja na raspravi od 26.5.2025. u iznosu od 100 bodova, jer je branitelj ispričao nedolazak uredno pozvanih I i II okrivljenika te predložio sudu da prihvati pisanu obranu i opravda nedolazak okrivljenih te je sud na raspravi prihvatio pisanu obranu (1 list), podredno, sud je za sastav pisane obrane koja prileži spisu uz zapisnik od 26.5.2025. već dodijelio trošak u traženom iznosu, pa bi se na taj način višestruko potraživalo za istu radnju.
8. S obzirom na navedeno, valjalo je odlučiti kao u izreci ovog rješenja.

Zagreb, 28. srpnja 2026. 


Zapisničar                                                                  Sudac
Marica Pašalić, v. r.                                                    Rajka Rončević-Skočić, v. r. 


POUKA O PRAVNOM LIJEKU:
	Protiv ovog rješenja nezadovoljna stranka ima pravo žalbe u roku od 3 (tri) dana po primitku rješenja. Žalba se podnosi Općinskom prekršajnom sudu Zagreb, Av. Dubrovnik 8, u dva istovjetna vlastoručno potpisana primjerka, a o žalbi odlučuje Visoki prekršajni sud RH.

Dostavna naredba: 
1. I okrivljenoj pravnoj osobi: TD NOOB CLUB d.o.o., Zagreb, Papučka 6, 
2. II okrivljenoj odgovornoj osobi: Ivanu  Ancić, Sesvete, B. Bjelinskog 13,
3. Branitelju, Bruni Džaić, Zagreb, Ilica 144, 
4. računovodstvu, po pravomoćnosti
5. spis, ovdje.

